92/264/ETY: Neuvoston päätös, tehty 11 päivänä toukokuuta 1992, kansainväliseen puhelinverkkoon pääsyyn tarvittavan yhteisen tunnuksen käyttöönotosta yhteisössä



Virallinen lehti nro L 137 , 20/05/1992 s. 0021 - 0022

Suomenk. erityispainos Alue 13 Nide 22 s. 0215

Ruotsink. erityispainos Alue 13 Nide 22 s. 0215



NEUVOSTON PÄÄTÖS, tehty 11 päivänä toukokuuta 1992, kansainväliseen puhelinverkkoon pääsyyn tarvittavan yhteisen tunnuksen käyttöönotosta yhteisössä (92/264/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 a artiklan, ottaa huomioon komission ehdotuksen(1), toimii yhdessä Euroopan parlamentin kanssa(2), ottaa huomioon talous- ja sosiaalikomitean lausunnon(3), sekä katsoo, että puhelinliikenne on pääasiallinen televiestinnän muoto yhteisössä ja kansainvälisten puhelinpalvelujen helppo saatavuus on välttämätöntä Euroopan kansalaisille ja eurooppalaisille yrityksille, nykyisin kansainvälisiin puhelinpalveluihin pääsyyn tarvittava tunnus vaihtelee jäsenvaltioittain, tämä tilanne vaikeuttaa tarpeettomasti jäsenvaltioissa matkustavien kansalaisten näiden palvelujen ammattimaista tai yksityistä käyttöä, puhelinpalvelujen saatavuudesta on kaikissa jäsenvaltioissa säädetty laeilla, asetuksilla tai hallinnollisilla määräyksillä; on vältettävä kehityksen eriytymistä kansainväliseen puhelinverkkoon pääsyyn tarvittavien erilaisten tunnusten vuoksi, tämän vuoksi kansainväliseen puhelinverkkoon pääsyyn tarvittavien tunnusten yhdenmukaistaminen yhteisössä edistäisi sisämarkkinoiden toteuttamista ja toimintaa, Euroopan posti- ja telehallintojen konferenssi (CEPT) suosittelee vuonna 1976 antamassaan suosituksessa T/SF 1 tunnuksen "00" käyttöä kansainväliseen puhelinverkkoon pääsyyn tarvittavana yhteisenä tunnuksena, tätä suositusta on noudattanut vain kuusi jäsenvaltiota, kaikkien jäsenvaltioiden on mahdollista ottaa käyttöön tunnus "00", tietyt jäsenvaltiot käyttävät jo tunnusta "00" kansainväliseen puhelinverkkoon pääsyyn tarvittavana tunnuksena tai voivat ottaa sen käyttöön vuoden 1992 loppuun mennessä, tämän tunnuksen käyttöön ottaminen saattaa aiheuttaa suuria vaikeuksia joillekin jäsenvaltioille, joiden on tehtävä ennalta arvaamattomia muutoksia tai joudutettava jo käynnissä olevien hankkeiden toteuttamista; tämän vuoksi on tarpeen säätää jonkinasteisesta joustavuudesta aikataulussa, jotta nämä jäsenvaltiot voivat toteuttaa tarpeelliset sopeuttamisjärjestelyt, tunnuksen "00" käyttöönotto on kuitenkin mahdollista vuoteen 1998 mennessä jopa niissä jäsenvaltioissa, joissa käyttöön ottaminen aiheuttaa vaikeuksia, näiden jäsenvaltioiden olisi kuitenkin tehtävä parhaansa, että tunnus "00" otetaan käyttöön mahdollisimman pian vuoden 1992 jälkeen, ja jäsenvaltioiden välisen rajan molemmilla puolilla sijaitsevien paikkakuntien välillä tehtävien puhelujen osalta voidaan toteuttaa erityisjärjestelyjä tai jatkaa niitä, ON ANTANUT TÄMÄN PÄÄTÖKSEN: 1 artikla Jäsenvaltioiden on varmistettava, että tunnus "00" otetaan käyttöön yleisissä puhelinverkoissa kansainvälisen puhelinliikenteen yhteisenä tunnuksena. 2 artikla Niitä tapauksia lukuun ottamatta, joista säädetään 3 artiklassa, kansainväliseen puhelinliikenteeseen pääsyyn tarvittava yhteinen tunnus on otettava käyttöön viimeistään 31 päivänä joulukuuta 1992. 3 artikla Jos jäsenvaltion teleorganisaatiolla on erityisiä teknisiä, rahoituksellisia tai järjestelmään liittyviä vaikeuksia ottaa käyttöön kansainvälisen puhelinliikenteen yhteinen tunnus 2 artiklassa säädettyyn päivään mennessä, on kyseisen jäsenvaltion ilmoitettava tästä komissiolle. Kyseisen jäsenvaltion on ilmoitettava komissiolle kolmen kuukauden kuluessa tämän päätöksen tiedoksi antamisesta riittävin selityksin ja perusteluin kansainvälisen puhelinliikenteen yhteisen tunnuksen uudesta käyttöönottopäivästä, joka ei kuitenkaan missään tapauksessa saa olla myöhemmin kuin 31 päivänä joulukuuta 1998. 4 artikla 1 Jäsenvaltioiden välisen rajan molemmilla puolilla sijaitsevien paikkakuntien välillä tehtävien puhelujen osalta voidaan toteuttaa erityisjärjestelyjä tai jatkaa niitä. 2 Kyseisten alueiden puhelinliittymien haltijoille on tiedotettava yksityiskohtaisesti 1 kohdassa tarkoitetuista toimenpiteistä. 5 artikla Tämä päätös on osoitettu kaikille jäsenvaltioille. Tehty Brysselissä 11 päivänä toukokuuta 1992. Neuvoston puolesta Puheenjohtaja João PINHEIRO (1) EYVL N:o C 157, 15.6.1991, s. 6 (2) EYVL N:o C 326, 16.11.1991, s. 120 ja EYVL N:o C 94, 13.4.1992 (3) EYVL N:o C 269, 14.10.1991, s. 33